alexandrainst/scandi-wiki huggingface dataset:
Swindon

Swindon er stor by innenfor det administrative distriktet Swindon og det seremonielle grevskapet Wiltshire i sørvestlige England. Den ligger midtveis mellom Bristol, 56 km i vest, og Reading, 56 km i øst. London er lokalisert 114 km i østlig retning. I henhold til folketellingen i 2011 besto befolkningen i byen og dens utbygde områder av 185 609 innbyggere. Den større kommunen (borough) hadde en befolkning på rundt 209 000 innbyggere, noe som også omfatter den mindre byen Highworth og den store landsbyen Wroughton, en økning på 16,2 prosent siden 2001.

Swindon ble navngitt som en Expanded Town («Utvidet by») under Loven av 1952 for byutvikling og det førte til en betydelig økning i dens befolkning. Swindons jernbanestasjon er knyttet til jernbanesporet fra Paddington i London til Bristol. Swindons lokalmyndighet (Swindon Borough Council) er en enhetlig myndighet, uavhengig av myndigheten i Wiltshire siden 1997. I Swindon ligger boklageret til biblioteket Bodleian Library. Det består av 246 km med bokhyller.

Referanser

Litteratur 
 Child, Mark (2002): Swindon, Breedon Books, innb., ISBN 1-85983-322-5
 Frith, Francis; Bridgeman, Brian (2003): Francis Frith's Swindon Living Memories (Photographic Memories S.), The Frith Book Company Ltd, Paperback, ISBN 1-85937-656-8

Eksterne lenker 
 
 
 Swindon Borough Council, lokalmyndighetenes nettsted
 

Byer i Wiltshire
Klubbekrigen

Klubbekrigen var et bondeopprør i finske Österbotten (Finland lå da under Sverige) i 1596–1597. Navnet kommer av at klubber ble brukt som våpen av bøndene. Opprøret, som hadde hjelp av hertug Karl, var rettet mot stattholderen på Åbo slott, Claes Fleming. Lederen for opprøret var Jacob Ilkka.

Bakgrunn
Opprøret startet på grunn av de dårlige forholdene som rådde i Österbotten. Bøndene hadde lenge lidd fordi de måtte forsørge de troppene som bodde på gårdene i området under krigen mot Russland. Selv ikke etter freden i Teusina i 1595 dro troppene vekk. Ansvarlig for dette var riksmarskalken og stattholderen på Åbo slott, Claes Fleming, som kom fra en finsk adelsslekt. Bøndene klagde til hertug Karl, som da var riksrådets leder i kong Sigismunds fravær. Han rådet dem til å forsvare seg selv mot Flemings folk og antydet at det skulle komme hjelp fra hans side. Dette skyldes at hertug Karl var i konflikt med kong Sigismund, og Claes Fleming var lojal mot kongen.

Opprøret
Allerede 25. november 1596 var det tumulter ved Storkyro kirke (kirke for hele den finske befolkningen i Österbotten). Bøndene besluttet å dele seg i grupper og så trenge inn i sørlige Finland. Hovudstyrken, under kommando av Jacob Ilkka trengte inn i Satakunta i Västra Finlands län, men ble 31. desember 1596 slått ved Nokia gård. Ilkka selv ble fanget og henrettet. De bøndene som nådde fram til Tavastland ble slått tilbake av Ivar Tavast ved Padasjoki kirke. Skarene som hadde rykket inn i Savolax og som hadde fått med seg store deler av innbyggerne der, samlet seg 23. januar 1597 ved St. Michels prestgård med hövdingen på Nyslott, Götrik Fincke sine tropper og ble fullstendig slaktet. Mens bøndene fra sørlige Österbotten led nederlag etter nederlag, hadde de lenger nord forholdt seg rolige. Men nå spredte opprøret seg også til disse, etter at de var blitt oppildnet av måten deres sørlige kolleger var blitt behandlet på. Nyvervede bondegrupper trengte fram til sørlige Österbotten. Fleming, med sine ryttere skyndte seg og kom dem i møte. Det siste, agjørende slaget stod 24. februar 1597, der bøndene på nytt led nederlag.

Etterspill
Motsetningene mellom den seirende finske krigeradelen og den finske bondebefolkningen ble påvirket av at de finske slottene ikke sluttet seg til hertug Karl etter hendelsene etter slaget ved Stångebro, men forble Sigismund-tilhengere. Da hertug Karl erobret Finland ble mange finske adelsmenn henrettet ved Åbo og Viborg, samtidig som finske bønder mange steder hevnet seg etter klubbekrigen.

Eksterne lenker 
 Klubbekriget Internettside av Eugen Söderström

Finlands historie
Sveriges militærhistorie
Konflikter i 1596
Konflikter i 1597
1590-årene i Sverige
1596 i Europa
1590-årene i Finland
Mark Hamill

Mark Richard Hamill (født 25. september 1951 i Oakland i California) er en amerikansk skuespiller, best kjent for rollen som Luke Skywalker i George Lucas' fiktive Star Wars-univers. Han ble internasjonal stjerne i rollen som Luke Skywalker. Senere har han spilt i en rekke andre filmer, som Hamilton (1998) og Kingsman: The Secret Service (2014), og medvirket i mange TV-produksjoner. Han har også virket som stemmeskuespiller, og er blant annet kjent som stemmen bak rollefiguren The Joker i Batman: The Animated Series (1992–1995).

Referanser

Eksterne lenker 
 
 
 Official Mark Hamill Fan Club
 Official Comic Book: The Movie Website
 Performance Working in the Theatre seminar video at American Theatre Wing, April 1987

Skuespillere fra USA
Skuespillere i Star Wars
Personer fra USA av svensk opphav
Personer fra Oakland
NM i rally

Norgesmesterskapet i rally ofte forkortet Rally-NM.

Mestere

NM nyere 4WD
2010 – Anders Grøndal
2011 - Mads Østberg
2012 – Sveinung Bieltvedt
2013 – Anders Grøndal
2014 – Anders Grøndal
2015 – Eyvind Brynildsen
2016 – Anders Grøndal
2017 – Eyvind Brynildsen
2018 – Anders Grøndal
2019 – Ole Christian Veiby
2020 – Anders Grøndal
2021 – Frank Tore Larsen

NM nyere 2WD
2011 – Steve Røkland
2012 – Frank Tore Larsen
2013 – Anders Kjær
2014 – Steve Røkland
2015 – Marius Aasen
2016 – Steve Røkland
2017 – Morten Storsveen
2018 – Lars Martin Stensbøl
2019 – Morten Storsveen
2020 – Steve Røkland
2021 – Steve Røkland

NM eldre 2WD
2011 – Ole Morten Korsmo
2012 – Søren Snartemo
2013 – Jan-Kåre Wilsberg
2014 – Søren Snartemo
2015 – Jan Egil Halland
2016 – Søren Snartemo
2017 – Edvall Martin Stenberg
2018 – Mats Peder Hvambsahl
2019 – Anders Kjær
2020 – Jan Egil Halland
2021 – Olav Fredriksen

NM eldre 4WD
2013 – Marius Dahl
2014 – Bjørn Bækkevold
2015 – Bernt Kollevold
2016 – Jo Inge Bakken
2017 – Søren Snartemo
2018 – Kenneth Johnsrød
2019 – Martin Nygård
2020 – Geir Helge Frøslid
2021 – Håkon Sveen Frøslid

Tidligere klasser

Gruppe A
1992 – Roar Vannebo
1993 – Roar Vannebo
1994 – Roar Vannebo
1995 – Birger Gundersen
1996 – Birger Gundersen
1997 – Birger Gundersen
1998 – Petter Solberg
1999 – Henning Solberg
2000 – Henning Solberg
2001 – Henning Solberg
2002 – Henning Solberg
2003 – Henning Solberg
2004 – Thomas Schie
2005 – Thomas Schie
2006 – Thomas Schie
2007 – Mads Østberg
2008 – Mads Østberg
2009 – Mads Østberg
2010 – Anders Grøndal

Gruppe N
1992 – Ove Olofsson
1993 – Per Engseth
1994 - Per Engseth
1995 – Morten Østberg
1999 – Per Erik Brynildsen
2000 – Pernilla Walfridsson
2001 – Bruno Arntsen
2002 – Jonas Kruse
2003 – Eivind Steffensen
2004 – Eivind Steffensen
2005 – Eivind Steffensen
2006 – Martin Stenshorne
2007 – Martin Stenshorne
2008 – Martin Stenshorne
2009 – Andreas Mikkelsen
2010 – Sveinung Bieltvedt

F2 Gruppe N inntil 1600 ccm
2001 – Thomas Myhre Hansen
2002 – Per Gunnar Andersson
2003 – Svein Anders Myrvang
2004 – Lars Rune Hagen
2005 – Christian A. Selmer
2006 – Sveinung Bieltvedt
2007 - Sveinung Bieltvedt
2008 - Trond G. Svenkerud
2009 - Peder Økseter
2010 - Peder Økseter

Gruppe Nasjonal
1992 – Börje Mathiasson
1993 – Geir Nymoen
1994 - Ole Vincent Såtvedt
1995 – Knut Høistad
1996 – Ole Vincent Såtvedt
1997 – Dag M. Bakken
1998 – Knut Høistad
1999 – Rune A. Dalsjø
2000 – Vidar S. Johansen
2001 – Lars Morten Berntsen
2002 – Geir Ingar Mythe

Gruppe F2
1995 – Bruno Arntsen
1996 – Arne Røyneberg
1997 – Bruno Arntsen
1998 – Bruno Arntsen
1999 – Bruno Arntsen
2000 – Bruno Arntsen

F2 Gruppe A over 1600 ccm
2001 – Per Johannson
2002 – Lars Brænna
2003 – Erik Nordahl

Merkecuper

Subaru Rally Cup 
2001 – Roger Bakken
2002 – Jonas Kruse
2003 – Eivind Steffensen
2004 – Eivind Steffensen
2005 – Eivind Steffensen
2006 – Eivind Steffensen
2007 - Øyvind Sulland
2008 - Sveinung Bieltvedt

Nissan Almera Cup
2000 – Lars Rune Hagen

Nissan Rally Cup
2001 – Per Steinar Dybdal
2002 – Erik Nordahl

Peugeot 206 Super Cup
2003 – Erik Nordahl
2004
2005 – Sveinung Bieltvedt
2006 – Anders Aa. Kjær

Motorsport i Norge
Rally
Sugarloaf

Sugarloaf er det største vintersportsstedet i Maine. Under Verdenscupen i alpint 1971 ble det arrangert flere konkurranser her.

Vintersportssteder i USA
Maine
Liste over norske navnedager

Dette er en liste over norske navnedager sortert etter dato. Navnedagene ble innført i Norge av Almanakkforlaget i 1988. Listen ble revidert i 1998, 2017 og 2018 og inneholder fra 2017 868 navn, med en svak overvekt av kvinnenavn. Alle årets dager bortsett fra 1. januar, 29. februar og 25. desember har tilhørende navn. Denne listen er også tilgjengelig sortert etter navn og, for mange av navnene, med begrunnelse for valg av dato.

I dag, . , har   navnedag.

Se også
 Liste over norske navnedager sortert etter navn
 Liste over norske kvinnenavn 
 Liste over norske mannsnavn
 Liste over norske etternavn

Referanser

Eksterne lenker
 Norske navn
 Kalender med navnedager

Lister over navn
Navnedager
Flåvær

Flåvær er en liten gruppe med holmer og skjær i Herøyfjorden i Herøy på Sunnmøre, og omfatter holmen Flåvær, Husholmen, Torvholmen og Warholmen.

Historie 

I 1981 var det totalt 14 innbyggere på de fire holmene. Tidligere var det stor aktivitet på Flåvær på grunn av den sentrale beliggenheten i Herøyfjorden og til den sterkt trafikkerte Flåværleia som går mellom Flåvær og Herøy. 

Flåvær fungerte som fiskevær og handelssted, hadde brukbar havn med gode oppankringsmuligheter og stort antall fortøyningsfester. Da sildefiskeriene var på det høyeste var havnen full av fiskefartøy og da kunne det være opp til 1 500 mennesker samlet der. Fra 1873 til 1976 var der postkontor, og fra 1929 til 1961 og fra 1981 til 1984, skole. Her er også Flåvær fyr som ble  opprettet i 1870.

I dag er Flåvær fraflyttet, men det er mulig å tilbringe ferie og legge konferanser til Flåvær og Torvholmen.

Eksterne lenker 
 Turistvirksomhet

Øyer i Herøy (Møre og Romsdal)
Fiskevær i Møre og Romsdal
Handelssteder
Tidligere bosetninger i Møre og Romsdal
Bosetninger i Herøy (Møre og Romsdal)
Internasjonalt standard periodikanummer

Internasjonalt standard periodikanummer (forkortet ISSN fra engelsk International Standard Serial Number), er et unikt åttesifret nummer som benyttes til å identifisere en trykt eller elektronisk utgivelse av periodisk karakter. ISSN-systemet ble tatt opp som en internasjonal standard som ISO 3297 i 1975.

Formatet på ISSN er et åttesifret tall som er delt i to med bindestrek etter de første fire sifrene. Det siste tegnet, som kan være 0–9 eller X, er et kontrolltegn (sjekksum).

ISSN-koder tildeles av et nettverk av nasjonale sentra for ISSN, normalt lokalisert i nasjonalbiblioteker og koordinert av det ISSNs internasjonale senter i Paris. Dette senteret ble opprettet ved overenskomst mellom UNESCO og den franske regjering i 1974. Senteret vedlikeholder en database over alle ISSN som er tildelt over hele verden. Dette ISDS- eller ISSN-registeret inneholder mer enn en million utgivelser, og omtrent 50 000 nye legges til årlig.

Gyldigheten av en ISSN-kode kan sjekkes på http://ww.issn.org:8080/English/pub/faqs/issn/issnchecking, en tjeneste som leveres at det internasjonale ISSN-senteret.

Se også 
 ISBN

Eksterne lenker 
 

03297
bibliotekvesen
Numre
Nordisk Institutt for Scene og Studio

Nordisk Institutt for Scene og Studio (NISS) var en skole som tilbød heltidsstudier og kurs på ulike nivåer innen scene- og studio-, film- og kunstfag. Skolen ble etablert av Robert Jørgensen i 1984 (Norsk Lydskole) i Christian Krohgs gate 2 på Grønland i Oslo og utdannet kunstnere og fagfolk til kulturlivet. Robert Jørgensen drev NISS frem til 2005 da Anton B Nilsen kom inn på eiersiden. I juni 2014 ble skolen en del av høyskolen Westerdals Høyskole – Oslo School of Arts, Communication and Technology. 

NISS hadde følgende studietilbud:

Høyskolestudium i Lydproduksjon (BA)
Høyskolestudium i Populærmusikk 
Høyskolestudium i Film og tv (BA)
Høyskolestudium i Visuell kunst (Fordypninger: Billedkunst, Foto og Illustrasjon) 
Skuespill (2 år – mulighet for et tredje prosjektår)
Lys- og sceneteknikk (2 år) 
Prosjektledelse kultur (2 år)
Spesialeffekter (1-årig fagskole) 
Makeup (1-årig fagskole) 

NISS eies av Anthon B Nilsen Utdanning AS (ABNU). ABNU er en av Skandinavias større leverandører av privat utdanning og kursvirksomhet.

Referanser

Eksterne lenker 
 NISS
 Første private filmskole med høyskolestatus
 Norges første private kunsthøyskole
 Høyskolestudium i Lydproduksjon
 Høyskolestudium i Populærmusikk

Skoler i Oslo
Tidligere utdanningsinstitusjoner i Oslo
Luisão

Ânderson Luis "Luisão" da Silva (født 13. februar 1981) er en brasiliansk tidligere fotballspiller.

Meritter 
Cruzeiro
 Copa Sul-Minas: 2002
 Campeonato Mineiro: 2003
 Copa do Brasil: 2003
SL Benfica
 Taça de Portugal: 2003–2004
 Liga Sagres: 2004–2005, 2009–2010
 Taça da Liga: 2008–2009, 2009–2010
 Supertaça Cândido de Oliveira: 2004–2005
Brasil
 Copa América: 2004
 Confederations Cup: 2005, 2009

Referanser

Eksterne lenker 
 
 
  Spillerprofil hos portugoal.net

Brasilianske fotballspillere
Spillere i Fotball-VM 2006
Spillere i Fotball-VM 2010
Fotballspillere for CA Juventus
Fotballspillere for Cruzeiro Esporte Clube
Fotballspillere for SL Benfica
Personer fra regionen Campinas
IPO-festivalen

IPO-festivalen – International Pop Overthrow – er en musikkfestival for pop-band.  Den arrangeres på ulike steder i verden. IPO-festivalen har som mål at de deltakende band skal ha en flott festival og ha mulighet til å knytte kontakter med band fra andre steder i verden. Festivalen holdes på steder som har hatt betydning for popmusikken og arrangeres flere ganger hvert år.

Steder hvor IPO-festivalen arrangeres 
Liverpool – Hjemsted til The Beatles
Nashville – Hjemsted for countrymusikken
Seattle – Hjemsted for grunge

Norske band som har vært med på IPO-festivalen 
Aqpop
Missing Links
Dipsomaniacs
Peter & The Penguins

Eksterne lenker 
 Om IPO-festivalen i Liverpool mai 2006

IPO-festivalen
Assault Amphibious Vehicle

Assault Amphibious Vehicle (AAV), offisiell betegnelse AAV-7A1 (tidligere kjent som LVT-7), er en amfibisk stormpanservogn som produseres av BAE Systems.

AAV ble først introdusert i 1972 som erstatning for LVT-5.

Kjøretøyet blir ofte nevnt ved sitt kallenavn, amtrack, en forkortelse for «Amphibious Tractor» - amfibisk traktor.

Eksterne lenker 
 
 FAS AAV-artikkel
 AAV Fact File, USMC website

Pansrede personellkjøretøyer (beltegående)
Amfibiske kjøretøyer
Kjøretøymodeller introdusert i 1972
Pansrede personellkjøretøyer fra USA
Gjenforening

Gjenforening har flere betydninger og brukes om flere prosesser for gjenopprettelse av territoriell integritet eller politiske unioner.

Eksempler

Historiske gjenforeninger 
 Tysklands gjenforening (3. oktober 1990) mellom Øst-Tyskland og Vest-Tyskland
 Vietnams gjenforening (Nord-Vietnam og Sør-Vietnam)
 Jemens gjenforening (Sør-Jemen og Nord-Jemen)

Mulige gjenforeninger 
 Kinesisk gjenforening (Fastlands-Kina og Republikken Kina)
 Kypriotisk gjenforening (Den greske og den tyrkiske delen)
 Irsk gjenforening (Irland og Nord-Irland)
 Rumensk gjenforening (Romania og Moldova)
 Koreansk gjenforening (Nord-Korea og Sør-Korea)
 Russisk gjenforening (Russland og Hviterussland)
Georgias herrelandslag i fotball

Georgias herrelandslag i fotball er det nasjonale fotballaget til Georgia, og dette landslaget blir administrert av Georgias fotballforbund. Det georgiske fotballforbundet ble stiftet i 1990, og de ble medlem av FIFA i 1992. Georgia har aldri deltatt i VM-sluttspill, og nasjonalstadion er Stadion Boris Paichadze i Tbilisi.

VM-resultater

EM-resultater

Kilder 
 Olsen, Egil Roger (2002): DRILLOS VERDEN.  Kagge Forlag AS, OSLO. ISBN 82-489-0244-7

Eksterne lenker 
 
  FIFAs profil om Georgia

Herrelandslag i fotball
Fotball i Georgia
Erlend Jentoft

Erlend Jentoft (født 16. mars 1976 i Trondheim) er en norsk saksofonist og komponist.

Han  utdannet seg ved jazzlinja ved Norges teknisk-naturvitenskapelige universitet fra 1995 til 1999 og har siden etablert sitt eget E. J. Band og spilt i Division Hybrid. Siden 2001 har han også medvirket i orkesteret Fiber med Don Tomaso på elektronikk, Jon Krogstad som bassist, Håvard Stubø på gitar og Magnus Forsberg på trommer (flere EP). Til sist nevnes trioen Concrete med Truls Rønning på trommer og Ola Høyer på bass. 

Jentoft har komponert og arrangert flere stykker for kammerensembler, mest spilt er stykkene for saksofonkvartett, -kvintett og storband. Jentoft har også komponert filmmusikk for filmen Remote og musikk til flere teaterstykker. Jentoft har spilt en rekke konserter både i og utenfor Norge.

Kilder 
Biografi hos rockipedia.no

Norske jazzsaksofonister
Personer fra Trondheim kommune
Fødsler i 1976
Trude Brænne Larssen

Trude Brænne Larssen (født 1. januar 1967 i Tønsberg i Vestfold) er en norsk forfatter og journalist.

Hun begynte som tegneserieforfatter, og debuterte som romanforfatter i 1996 med underholdningsserien Ulveøyne. Hun har utgitt seriene 'Holmegaard (12 bind), Ulveøyne (25 bind) og Rimfrost (14 bind). Hun bidro til serien Emilies Tid, som var et samarbeid mellom henne, May Grethe Lerum og Anne B. Ragde, og som ble utgitt under fellespseudonymet Helene Holst-Hammerfeldt. Hennes siste serie var Legdebarna (15 bind), der siste bok i serien utkom høsten 2011. I Legdebarna er handlingen lagt til Nord-Norge. De fleste av bøkene hennes er utgitt på Cappelen Damm forlag.

Hun har utgitt over 70 bøker i løpet av to tiår.

Trude Brænne Larssen er bosatt i Horten. Siden 2009 har hun jobbet som journalist i lokalavisen Gjengangeren - først som tilkallingsvikar til 2010, deretter som vikar på heltid, og fra 2012 som fast ansatt journalist.

Referanser

Eksterne lenker 
 
 Trude Brænne Larsen hos Cappelen Damm
 

Norske serieforfattere
Personer fra Tønsberg kommune
Fødsler i 1967
Søndre Katland fyr

Søndre Katland fyr ligger omtrent 5 km (2.7 nautiske mil) ut fra Farsund. Det er et ledfyr i innseilingen til Farsund og uthavnen Loshavn. Søndre Katland er meget utsatt for vær og vind og har dårlig havn.

Fyret ble bygd i betong samtidig med Grønningen fyr utenfor Kristiansand. Begge disse fyrene ble satt i drift 1. september 1878.

Under stormer har sjøen slått inn vinduene i 2. etasje og gitt store vannskader. Hele fyrbygningen kunne bli overskyllet og selv pipa kunne bli fylt med vann. Havna på innsiden av skjæret hadde opprinnelig et naust av tre. Etter at hard sjø ødela bygningen, ble den erstattet av en bunkerliknende betongkonstruksjon som kunne beskytte båtene.

Da fyret var bemannet og matauk var viktig hadde man kjøkkenhage i jordkasser som ble tatt i hus hver høst.

Fyret ble avbemannet i 1948.

Eksterne lenker
 Historien om Søndre Katland fyr

Fyr i Agder
Samferdsel i Farsund
Byggverk i Farsund
Artikler i sjøfart-prosjektet
Outspoken

Outspoken var et amerikansk straight edge hardcore-band fra Orange County, California, USA. Bandet eksisterte mellom 1990 og 1994, og ga i perioden ut en LP, to EPer samt flere spor på ulike samleplater. En CD med komplett diskografi ble gitt ut av Indecision Records i 2005.

Kort tid etter at bandet ble dannet ga de ut en demo-kassett kalt Look Beyond, og samme år fikk de gitt ut EP-en Survival New Age Records. Denne hadde et sterkt dyrevern- og vegetarianisme-budskap, både tekstmessig og omslagsmessig. Musikalsk hentet bandet elementer både fra straight edge hardcore-musikken slik den var utviklet i New York City på andre halvdel av 1980-tallet og fra heavy metal. De fulgte opp med kassett-singelen Don't Admit Defeat i 1991 før LP-en A Light in the Dark kom året etter. På tross av svak produksjon ble denne LP-en raskt en klassiker innen straight edge hardcore-bevegelsen. I 1993 ga Outspoken ut EP-en The Current, med et langt tyngre lydbilde enn tidligere utgivelser, før de kort tid etter la inn årene. Bandet har siden hatt flere gjenforeningskonserter.

Medlemmer av bandet har spilt i band som Mean Season, Borderline, Solitude, Drift Again, March, Kill the Messenger, Yuckmouth, Free Will, Against the Wall, Enswell, The Supression Swing, Amandment Eighteen, Parades End, The Twilight Transmission, The Third Degree og Whirlpool

Diskografi
Egne utgivelser
 Look Beyond (kassett, 1990)
 Survival (7" EP, 1990)
 Don't Admit Defeat (kassett, 1991)
 A Light in the Dark (LP/CD, 1992)
 The Current (7" EP, 1993)
 Spotlight (samle-CD, 2005)

Samleplater
 Voice of Thousands (LP 1991, «Look Beyond»)
 Words to Live by, Words to Die for (7" 1991, «Start to Live»)
 Voice of the Voiceless (LP/CD 1991, «Daydream»)
 Anti-Matter (LP/CD 1994, «Spark»)
 Bringing it Back (7" 1994, «Spark»)
 Land of Greed, World of Need (LP/CD 1994, «Spoke»)

Medlemmer
 John Coyle – vokalist
 Dennis Remsing – trommer
 Mike Hartsfield – gitar
 Dan Adair – bass (1990–91)
 Jae Hansel – bass (1991–94)
 Travis Guichard – gitar (1992–94)

Rockegrupper fra USA
Valerij Brumel

Valerij Nikolajevitsj Brumel, russisk Валерий Николаевич Брумель (født 14. april 1942, død 26. januar 2003 i Moskva) var en sovjetisk idrettsutøver som konkurrerte i høydehopp.

Han satte seks verdensrekorder mellom 1961 og 1963 og forbedret rekorden fra 2,23 til 2,28. Han vant to olympiske medaljer; sølv i OL 1960 og gull i OL 1964. I 1962 vant han gull i EM i Beograd.

Etter å ha vært ubeseiret i 1965-sesongen ble han stygt skadd i en motorsykkelulykke. Selv etter 29 operasjoner ble han aldri mer i stand til å måle seg med de beste. I 1970 hoppet han 2,06.

OL-medaljer 
 1964  Tokyo - gull i høydehopp
 1960  Roma - sølv i høydehopp

EM-medaljer 
 EM 1962  Beograd - gull i høydehopp

Referanser

Eksterne lenker 
 

Sovjetiske høydehoppere
Russiske høydehoppere
Olympiske mestere for Sovjetunionen
Olympiske sølvmedaljevinnere for Sovjetunionen
Europamestere i friidrett
Personer fra Zabajkalskij kraj
Deltakere for Sovjetunionen under Sommer-OL 1964
Friidrettsutøvere under Sommer-OL 1964
Medaljevinnere under Sommer-OL 1964
Deltakere for Sovjetunionen under Sommer-OL 1960
Friidrettsutøvere under Sommer-OL 1960
Medaljevinnere under Sommer-OL 1960
Fødsler i 1942
Dødsfall i 2003
Verdensrekordsettere i friidrett
Elin Rosseland

Elin Rosseland (født 5. april 1959) er en norsk sanger, orkesterleder og komponist, utdannet ved Norges musikkhøgskole (1980–84). Hun var med i Stein Eide-bandet, gruppen Kix og oktetten Winds Hot & Cool (plate i 1984).

Hun uviklet tidlig sin egen Trondheims-kvintett «Fair Play» med Tor Yttredal, Vigleik Storaas, Johannes Eick og Trond Kopperud som ga ut Fair Play (Odin Records, 1989). Hun var med i Søyr (1986–94), trioen ESE med Sidsel Endresen og Eldbjørg Raknes (Gack, Jazzland 1998). Hennes verk Fra himmelen ga NOPA-prisen Årets verk innen både musikk og tekst i 1996 og ble utgitt på NorCD 1997 med Christian Wallumrød og Johannes Eick. I trio med Johannes Eick og Rob Waring utkom Moment (2004). Med Knut Riisnæs opptrådte hun på Oslo Jazzfestival i en oppsetning der Oslo Storband fremførte Peer Gynt suite av Helge Hurum. Rosseland er tilknyttet jazzvokal-utdanningen på Norges musikkhøgskole, og er medlem av Norsk Komponistforening.

Rosseland ble i 2009 tildelt Radka Toneff Minnepris.

Diskografi 
 Fair Play (1989)
 Fra himmelen (1997) med Christian Wallumrød og Johannes Eick
 Gack (1999) med Eldbjørg Raknes og Sidsel Endresen
 Moment (2004)
 Elin Rosseland trio (2007)
 Jazz Mass (2009) med Tore Johansen og Bodø Domkor

Referanser

Eksterne lenker 
 
  Biografi fra Jazzbasen.
  Diskografi fra Jazzbasen.

Norske jazzvokalister
Mambo Compañeros

Mambo Compañeros (etablert som Mambokameratene, 1996 i Trondheim) er et norsk latin-jazz og salsaband, bestående av de to cubanerne Alexander Fernandez og Luisón Medina vokal og conga, Bjørnar Søreng perkusjon, Kjetil Sandnes bass, Kåre Kolve saksofon, Magnus Forsberg trommer, Morten Huuse piano, og Morten Schrøder trompet.
Deres første utgivelse ¡Viva Salsa! (Tylden & Co. 2004) bestod i hovedsak av egne komposisjoner i opptak fra Havanna og Trondheim.

Gruppen har også vært husorkester i TV-serien Ja, vi elsker (NRK) og ved Kronprinsesse Märthas bryllup.

Diskografi

Album
¡Viva Salsa! (2004)
Nuestra Manera (2011)
Clásicos Recuerdos (2016)

Eksterne lenker
 mambocompaneros.com

Norske jazzgrupper
Norske danseband
Band etablert i 1996 i Norge